Den 1. januar 2024 overgår opgaven med registrering af bygninger på fremmed grund og på havet fra Tinglysningsretten til GST. Forud for overgangen af registreringsopgaven har GST afholdt 2 velbesøgte informationsmøder. På møderne blev orienteret om ændringen generelt, men også detaljeret om proceduren i forbindelse med registrering af bygning på fremmed grund i matriklen, samt om hvilken dokumentation, der skal foreligge forud for registreringen og endeligt om den praktiske håndtering i ERPO. Spørgelysten på møderne var stor og vores fornemmelse er, at alle er klædt godt på til den nye ordning.
Se eller gense de slides, der blev præsenteret på møderne her.